વેદાંત વર્ષમાં બે વખત ગામડે જાય છે. જ્યાં તેણે જોયું છે કે રાત્રે ઘણી વખત લાઇટ જતી રહે છે. એવામાં બાળકોને ભણવામાં સમસ્યા આવતી હતી. મહિલાઓને જમવાનું બનાવવામાં સમસ્યાઓ થતી હતી. ત્યારે તેણે વિચાર્યું હતું કે, આવી જગ્યાઓએ મફતમાં વિજળીની વ્યવસ્થા કરી શકાય. તે માટે વેદાંતે તેનાં પિતાની મદદ માંગી અને તેમને કહ્યું કે તેઓ તેને એક એલઇડી લાઇટ અને એક નાની સોલર પેનલ લાવી આપે. જેની મદદથી વેદાંતે સોલર પેનલની ચાર્જિગ સર્કિટ તૈયાર કરી. જે બાદ તેણે એવી લાઇટ બનાવી જે 5 કલાકથી 48 કલાક સુધી સૌર ઉર્જા દ્વારા ચાલુ રહે છે. ખાસ વાત તો એ છે કે તે બનાવવા માટે ફક્ત 400 રૂપિયાનો ખર્ચ થયો. વેદાંતનાં પિતાનું કહેવું છે, "અમારો ઉદ્દેશ્ય છે કે બાળકો રાત્રે ભણી શકે અને આ માટે મફતમાં વિજળીનું ઉત્પાદન કરવું છે."